Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 1092

c) az élelmiszer-minőségi és -higiéniai ismereteket. Az írásbeli vizsga értékelése a Bizottság által elkészített pontozólap alapján történik. Annak a jelöltnek, aki az adható pontszám felét nem éri el, írásbeli vizsgájának minősítése „nem felelt meg”. A vizsgarész ismétlésére, illetve a vizsga további menetére a Vizsgaszabályzat a mérvadó. 1.3. A szóbeli vizsga A szóbeli vizsga helye a Mestervizsga Bizottság által meghatározott helyszín. A szóbeli vizsga három témakörének tételsorából a Vizsgabizottság elnöke által meghatározott sorrendben lehet tételt húzni, illetve a szóbeli vizsgát letenni. A három témakört külön-külön kell értékelni, amelyet a Vizsgabizottság egyszerű szavazati többséggel minősít. Mindhárom témakör „megfelelt” minősítése esetén érvényes a szóbeli vizsga. Egy-egy tétel feldolgozásához legalább 20—25 perc felkészülési időt kell biztosítani. A jelöltnek önállóan kell számot adni felkészültségéről, a Vizsgabizottság tagjai csak akkor tesznek fel kérdéseket, amikor a jelölt feleletében elakad, rosszat mond, helytelen következtetést von le, illetve a válasz továbbviteléhez segítség szükséges. Amikor a jelölt befejezte feleletét a Vizsgabizottságnak joga van a tétel anyagán belül újabb kérdéseket feltenni a tárgyszerű értékelés és minősítés érdekében. Szavazategyenlőség esetén az elnök szavazata dönt. A jelölt nem megfelelő felkészültsége esetén újabb tétel húzását nem szabad engedélyezni. Az eredménytelen szóbeli témakör (témakörök) megismétlése a Vizsgaszabályzat alapján történik. IV/2. A felmentés feltételei a mestervizsga egyes részei alól A gyakorlati vizsgarész alól felmentés nem adható. Az egyéb felmentési lehetőségeket a Vizsgaszabályzat tartalmazza. A vállalkozási ismeretek a mestervizsgarész célja és követelményei

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes